SET บ่ายยืนบวก ติดตามประชุม ECB พรุ่งนี้ชู 15 หุ้น พื้นฐานแกร่ง, กำไรโตและปันผลสูง
SET บ่ายยืนบวก ติดตามประชุม ECB พรุ่งนี้ พร้อมให้แนวรับ 1,470 แนวต้าน 1,485-1,500 จุด ชู 15 หุ้น พื้นฐานแกร่ง, กำไรโตและปันผลสูง นำโดย BEAUTY, BJC, CPALL, CPF, EA, KCE, IRPC, INTUCH, ADVANC, DIF, KKP, CK, SEAFCO, STEC และ UNIQ

19 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (19 ต.ค.)ฟื้นตัวขึ้น จากแรงซื้อเข้ามาในหุ้นกลุ่มพลังงานหลังราคาน้ำมันดิบเมื่อวานนี้ได้ขยับขึ้นใกล้ระดับ 51 เหรียญสหรัฐ/บาร์เรล และยังได้แรงซื้อจากหุ้นในกลุ่มสื่อสารบางส่วนด้วยจาก ADVANC, INTUCH ทำให้เป็น Sentiment บวกต่อตลาดฯ แม้ว่าจะมีแรงขายกลุ่มแบงก์ออกมาก็ตาม พร้อมให้ติดตามการประชุม ECB ในวันพรุ่งนี้ โดยรอดูความชัดเจนของโครงการ QE ที่จะหมดอายุมี.ค.60 ว่าจะมีการต่ออายุออกไปอีกหรือไม่ ด้านตลาดภูมิภาคเช้านี้แกว่งทั้งในแดนบวก-ลบไม่มาก บ่ายนี้ตลาดฯยังมีลุ้นยืนบวกได้ จับตาจะเหนือระดับ 1,485 จุดได้หรือไม่ พร้อมให้แนวรับ 1,470 แนวต้าน 1,485-1,500 จุด
 
นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยว่า ตลาดหุ้นไทยเช้านี้ฟื้นตัวขึ้น โดยในช่วงเช้ามีแรงซื้อเข้ามาในหุ้นกลุ่มพลังงานตามราคาน้ำมันดิบเมื่อวานนี้ที่ได้ขยับขึ้นไปใกล้ 51 เหรียญสหรัฐ/บาร์เรล และยังได้แรงซื้อจากหุ้นในกลุ่มสื่อสารบางส่วนด้วยในตัว ADVANC, INTUCH ทำให้เป็น Sentiment บวกให้กับตลาดฯ แม่ว่าจะมีแรงขายหุ้นในกลุ่มแบงก์ออกมาก็ตาม แต่แรงซื้อดูจะมีมากกว่าแรงขาย
โดยประเด็นที่จะต้องติดตามต่อไป คือ การประชุมธนาคารกลางยุโรป (ECB) ในวันที่ 20 ต.ค.นี้ ซึ่งรอดูถึงความชัดเจนของมาตรการผ่อนคลายเชิงปริมาณ (QE) ที่จะหมดอายุโครงการในเดือนมี.ค.60 ว่าจะมีการต่ออายุออกไปอีกหรือไม่ ด้านตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวก-ลบไม่มาก
แนวโน้มการลงทุนในช่วงบ่ายนี้ ตลาดฯยังน่าจะยืนในแดนบวกได้อยู่ โดยให้จับตาดูว่าจะยืนเหนือระดับ 1,485 จุดได้หรือไม่ พร้อมให้แนวรับ 1,470 จุด ส่วนแนวต้าน 1,485-1,500 จุด
 
บล.ธนชาตระบุในบทวิเคราะห์ (19 ต.ค.) ว่าSET ภาคเช้าสามารถยืนเหนือเส้นค่าเฉลี่ย 1 เดือนที่ 1,480 จุด พร้อมกับค่าเงินบาทที่แข็งค่าขึ้นเมื่อเทียบกับค่าเงินสกุลหลักหลายๆ ตัว เปิดโอกาสปรับสูงขึ้นต่อไปที่ 1,500 หรือถัดไปที่ 1,518 จุด  โดยกลยุทธ์หลักยังแนะนำ “Selective” 
1)หุ้นกลุ่มที่มีกำไรเติบโตดี BEAUTY BJC CPALL CPF EA KCE IRPC
2)เงินปันผลสูง INTUCH ADVANC DIF KKP
3)ลงทุนโครงสร้างพื้นฐานมีความต่อเนื่อง CK SEAFCO STEC UNIQ
ในขณะเดียวกัน แนะนำ “ซื้อ” CK (เป้าหมายพื้นฐาน 38 บาท) SEAFCO (เป้าหมายพื้นฐาน 14 บาท) ที่เป็น top Picks ของกลุ่ม และ “เก็งกำไร” STEC ด้วยเป้าหมายรยะสั้นที่ 25 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
KBANK  มูลค่าการซื้อขาย 2,120.85 ล้านบาท ปิดที่ 176.00 บาท ราคาไม่เปลี่ยนแปลง 
BCPG   มูลค่าการซื้อขาย 1,563.82 ล้านบาท ปิดที่  14.20 บาท ราคาไม่เปลี่ยนแปลง       
BANPU  มูลค่าการซื้อขาย 1,544.06 ล้านบาท ปิดที่  18.80 บาท ลดลง   0.20 บาท                   
SCB    มูลค่าการซื้อขาย 1,233.67 ล้านบาท ปิดที่ 143.00 บาท ลดลง   3.00 บาท
PTTGC  มูลค่าการซื้อขาย   898.98 ล้านบาท ปิดที่  61.00 บาท เพิ่มขึ้น  0.25 บาท